એ સાંભળી શર્માઅંકલ બોલ્યા જનરલ વિભાગ સગવડને નામે સાવ મિંડું છે ત્યાં આમેય નિરાધારો સિવાય કોણ આવશે,બધાંની ચર્ચા સાંભળી રહેલાં અને અત્યાર સુધી ચૂપ રહેલાં સૂરજબા બોલ્યાં,આ મારા પોતરા વસનજીએ મને ચાર ધામને બારે ય જ્યોતિર્લિંગના દર્શન કરાવ્યાં,ગાડીના સેકન્ડ કલાસમાં ફેરવી અને ધર્મશાળામાં રાખી પણ જરાવાર મને રેઢી મૂકી નથી,મારો હાથ છોડીને ક્યાંય આગળ ગયાે નથી,ક્યારેય ભૂખી રાખી નથી, મારે મા તરીકે એટલું તો સમજવું પડે કે એની સાથે મને રાખે છે તો એનાં સુખ-દુઃખ એ મારા સુખ-દુઃખ.જે દિવસે મને એવું થશે કે એણે મારું સુખ સાચવવાનું,એનું પોતાનું જે થવાનું હોય એ થાય એ દિવસે મારા ઘરમાં નરક આવશે.ભાઈ, આ ડિલકસ શું કે જનરલ શું?! તમારા દિકરાને તમે ભારે પડ્યા કે તમારા સ્વાર્થે તમને ભારરૂપ કર્યા,…..તો અહીં ઘરડાંઘર માં આવવું પડે એટલે એ ડિલકસમાં ય મને તો ઉંઘ ના આવે.